আরব মেয়েরা এখন অনেক এগিয়ে গিয়েছেন – বর্তমানে আরব বসন্তের আন্দোলনে
মিডল ইস্ট স্টাডিয এ্যাসোসিয়েশানের বাত্সরিক আলোচনা আরব বসন্ত আন্দোলনের সঙ্গে প্রাসঙ্গিক ভাবে তুলে ধরা হয় ।
এই সদ্য সমাপ্ত সপ্তাহটিতে ওয়াশিংটন ডিসিতে অনুষ্ঠিত হলো মিডলইস্ট স্টাডিয এ্যাসোসিয়েশান আয়োজিত বাত্সরিক আলোচনা সভা । ঐ সভায় আরব বিশ্বের সঙ্গে সংশ্লিষ্ট বিবিধ বিষয়াদি নিয়ে আলোচনা হয় – প্রবন্ধ,নিবন্ধ পাঠ করা হয় – জিজ্ঞাসাবাদ নিয়ে আলোচনা-বিতর্ক হয় । আরব বিশ্বের বিভিন্ন দেশ থেকে এবং একই সঙ্গে উত্তর এ্যামেরিকা ও য়ুরোপের বিভিন্ন শিক্ষায়তন থেকে বিদ্বজ্জনেরা ঐ সম্মেলনে অংশ নেন । প্রধানত: চলমান আরব বসন্তের প্রেক্ষাপটেই কথাবার্তা হয় রবিবার সমাপ্ত চারদিনের ঐ আলোচনা সভায় । ঐ সম্মেলন নিয়ে গত দু’দিনে আমরা রিপোর্ট প্রচার করেছি – আজ শুনবেন আলোচনা কেন্দ্রীক তৃতিয় রিপোর্ট – উপস্থাপন করছেন সরকার কবীরূদ্দীন ।এবারের মিসা বা মিডল ইস্ট স্টাডিয এ্যাসোসিয়েশানের বাত্সরিক আলোচনা সভায় প্রধানত: তথাকথিত আরব বসন্ত আন্দোলন কেন্দীক কথাবার্তাই হয়েছে বেশি । উত্তর আফ্রিকা ও মধ্যপ্রাচ্যের , আরব বিশ্ব অন্তর্গত দেশগুলোয় যেসব গনতন্ত্রমুখি আন্দোলন চলছে তারই বিভিন্ন দিক নিয়ে কথাবার্তা হয় – শ্রোতাদের নানান প্রশ্নের জবাব দেন প্যানেল অতিথিরা এবং সেই একই সঙ্গে খণ্ড খন্ড আয়োজনে শতাধিক বিষয়ে বিদ্বজ্জনদের প্রবন্ধ-নিবন্ধ পাঠের পর তা নিয়ে আলোচনা হয় , প্রশ্নোত্তর পর্বে বিশ্লেষন-বিতর্ক অনুষ্ঠিত হয় । গনতান্ত্রিক প্রক্রিয়া থেকে শুরু করে আরব সংস্কৃতি, সাহিত্য, ইতিহাস তুলে ধরা হয় । এবং এসবের প্রতিটিই মোটামুটিভাবে চলমান আরব বসন্ত আন্দোলনের সঙ্গে প্রাসঙ্গিক ভাবে উপস্থাপিত হয় । সে কথাই বললেন রুমানিয়ার য়ুনিভার্সিটি অফ বুখারেস্টের শিক্ষক ডক্টর লরা সিতারু ।আরব নারীদের নিয়েও আলোচনা হয় কয়েক ডজন প্যানেলে এবং এসব প্যানেলের বেশির ভাগেই বক্তারা ছিলেন বিশ্বের বিভিন্ন দেশের নামকরা সব শিক্ষায়তনের আরব বংশোদ্ভব বিদুষি আরব দুহিতারা । আলোচনা সভায় উপস্থিত যুক্তরাষ্ট্রের এক গবেষনা কাজের সঙ্গে জড়িত এ্যামেরিকান বিদ্যার্থী লিন্ডা কার্টিস বললেন আরব মেয়েরা এখন অনেক এগিয়ে গিয়েছেন – বর্তমানে আরব বসন্ত আন্দোলনে , মিশরে – সিরিয়ায় – লিবিয়ায় – তিউনিসিয়া, ইয়েমেনে তাঁরা সমান তালে অংশ নিচ্ছেন – অবদান রাখছেন বিভিন্ন ভাবে । মহিলাদের জন্যে আরব বিশ্ব এখন নতুন নতুন চ্যালেঞ্জ-সুযোগ সুবিধে উপস্থিত করছে , মহিলারা সেসব চ্যালেঞ্জ মোকেবেকা করছেন শিক্ষা ক্ষেত্রে- কর্মস্থানেও । চারদিনের ঐ মধ্যপ্রাচ্য গবেষনা সমতির বাত্সরিক সম্মেলন middle east studies annual meetings শেষ হয রবিবার সন্ধ্যায় ওয়াশিংটন ডি সি-তে ।